डॉक सारांशित करण्यासाठी: प्राध्यापक असलेल्या या तरुणीला जिवंत जाळण्याचा प्रकार 3 फेब्रुवारीला घडला होता. त्यानंतर तिच्यावर उपचार सुरू होतो. उपचारादरम्यान तिचा मृत्यू झाला आहे.

पीडितेच्या मृत्यूनंतर गावकरी संतप्त झाले असून आरोपीला गावकऱ्यांच्या हवाली करण्याची मागणी करण्यात येत आहे. 

गावकऱ्यांनी ठिकठिकाणी रस्तारोको केला. तसंच मृतदेह नेत असलेल्या अँब्युलन्सच्या काचा फोडल्या. त्यावेळी पोलिसांनी जमावावर सौम्य लाठीमार केला. 

"माझ्या मुलीला ज्या वेदना झाल्या, त्या वेदना आरोपीला जनतेसमोर झाल्या पाहिजेत, गेल्या 7 दिवसांत तिला खूप त्रास झाला. जसा माझ्या मुलीला त्रास झाला, तसा त्या आरोपीला झाला पाहिजे. निर्भयासारखं प्रकरण लांबायला नको, लवकर या प्रकरणाचा निकाल लागावा," असं मत पीडितेच्या वडिलांनी प्रसारमाध्यमांशी बोलताना व्यक्त केलं. 

पीडितेच्या डेथ सर्टिफिकेटमध्ये काय लिहिलंय?

सकाळी साडे सहाच्या सुमारास पीडितेच्या हृदयाचे ठोके वेगाने कमी होऊ लागले. तिला वाचवण्याचे शक्य तितके सर्व प्रयत्न करण्यात आले. 

सकाळी 6 वाजून 55 मिनिटांनी तिने अखेरचा श्वास घेतला. पीडिता 35 टक्के भाजली होती. सेप्टिक शॉक हेही मृत्यूचं कारण आहे. (ज्या रुग्णांना अशा प्रकारचा संसर्ग झालेला असतो तेव्हा त्या संसर्गाशी लढताना रक्तदाब झपाट्याने कमी होतो आणि गुंतागुंत निर्माण होते.) 

पीडितेचा मृतदेह पोलिसांकडे शवविच्छेदनासाठी सोपवण्यात आला आहे. असं ऑरेंज सिटी रुग्णालयाचे संचालक डॉ. अनुप मरार यांनी जारी केलेल्या मेडिकल बुलेटिनमध्ये सांगितलं. 

पत्रकार परिषदेत काय म्हणाले डॉक्टर? 

आमच्याकडून जितके प्रयत्न शक्य होते तितके आम्ही केले. काल रात्रीपासून तिची तब्येत आणखी बिघडली. आम्ही व्हेंटिलेटरची मात्राही वाढवली होती. रक्तदाबही कमी होत होता. त्यामुळे औषधांचं प्रमाणही आम्ही वाढवलं होतं. आज तिचा हार्ट रेटही कमी झाला होता. 

त्यासाठीही आम्ही औषधांचं प्रमाण वाढवलं होतं. दुर्दैवाने आम्ही तिला वाचवू शकलो नाही आणि सकाळी 6 वाजून 55 मिनिटांनी आम्ही तिला मृत घोषित केलं. तिची हृदयक्रिया दोनदा बंद पडली. पहिल्यांदा आम्ही ते पूर्ववत करण्यात यशस्वी ठरलो. दुसऱ्यांदा मात्र आम्हाला अपयश आलं असं डॉक्टरांनी सांगितलं. 

फास्ट ट्रॅक कोर्टात केस चालवण्यासाठी प्रयत्न

पीडितेच्या वडिलांनी मृतदेह घेण्यास नकार दिला होता. पण गृहमंत्री अनिल देशमुख यांच्याशी बोलल्यानंतर त्यांनी मृतदेह ताब्यात घेतला....\nडॉक सारख्याच भाषेत सारांश:
हिंगणघाटमधल्या पीडितेवर तिच्या दरोडा या गावी अंत्यसंस्कार करण्यात आले आहेत.